Tasnazmult tesɛa azal meqqren acku tettaɛawan amdan ad yesɛu tugna deg wallaɣ-is, seg-s yakk i d-ttasent tikta. Akken id-yura deg udlis-ines: Nezmer ad nessufeɣ tusna i d-yettawin ɣef yizamulen n tudert tanmettit, txeddem-d aḥric deg tnefsit n tmetti akk d tmatut, ad as-nefk isem n tesnazmult [...] temmalaɣ-d acu-ten izamulen, akk d usaḍuf itt-iḥekkmen imi mazal ur d-tban ara, ur nezmir ara ad nẓerr amek ara tegg; meɛna tesɛa lḥaq ad tili, amkan-is ittban-d si tazwara, tasnilest tettuneḥsab d aḥric seg-s, isuḍaf ad yessbeyynen tasnazmult ad ttwasxedmen ɣef tesnilest.2 Ɣer Saussure, tasnazmult d tesnilest ttwaqqnent gar-asent imi tettwaḥsab d aḥric si tesnazmult. Tazrawt-ines tzerrew izmulen yellan di tmetti.